Opšriūtai (Viliūnai)

Opšriūtai, Opšrūtai (vok. Abschruten, nuo 1938 m. Schruten) – buvęs kaimas Rytų Prūsijoje, Pilkalnio apskrityje, dabartinės Kaliningrado srities šiaurės rytinėje dalyje, 9 km į rytus nuo Pilkalnio, 21 km į pietryčius nuo Lazdynų.

 Istorija 
dešinėje|miniatiūra|260px|Opšriūtų kaimo bendruomenė 1931 m.

1785 m. buvo karališkasis valstiečių kaimas su 13 ugniakurų, 1818 m. – valstiečių kaimas su 13 ugniakurų ir 63 gyventojais, 1839 m. – valstiečių kaimas su 14 ugniakurų ir 117 gyventojų. 1723-1818 m. priklausė Įsruties apskrities Diržkiemio valsčiui, 1818-1945 m. – Pilkalnio apskričiai ir 1874 m. įsteigtam Viliūnų valsčiui. Priklausė Viliūnų evangelikų liuteronų parapijai. Katalikai iki 1930 m. priklausė Bildviečių parapijai, vėliau – naujai įkurtai Šilėnų parapijai.Opšriūtai (Viliūnų parapija), GenWiki vok.

Opšriūtuose veikė pradinė mokykla, įkurta 1736 m. zalcburgiečių kolonistų. Ilgą laiką mokykla buvo skirta tik zalcburgiečiams, vėliau tapo prieinama visiems. Mokykloje mokėsi vaikai ir iš aplinkinių kaimų – Bulių, Diržkiemio, Juodeglynų, Lenkčių.Rosemarie Keil, Marthina Klüppelberg, Jodeglienen/Moosheim – Chronik eines ostpreußischen Dorfes, Tredition GmbH, Hamburg, 2017

1937 m. durpyne netoli Opšriūtų rasta senojo akmens amžiaus pabaigos kaulinių dirbinių, kurių seniausias pagamintas 11 000-10 000 m. pr. m. e. Radiniai iki 1945 m. buvo saugomi Karaliaučiaus muziejuje.Opšriūtai(11). Mažosios Lietuvos enciklopedija, T.3 (Mec-Rag). Vilnius, Mažosios Lietuvos fondas, Mokslo ir enciklopedijų leidybos institutas, 2006

Po Antrojo pasaulinio karo išnyko. Nuo 2008 m. buvusio kaimo teritorija priklauso Krasnoznamensko rajono Dobrovolsko kaimo gyvenvietei.

 Gyventojai 

 Šaltiniai 

Kategorija:Pilkalnio apskrities gyvenvietės